
转讜住驻讜转





	讬讘专讻讜讱 讟讜讘讬诐. 驻讬' 砖诪讜爪讬讗 讗转 讛驻讜砖注讬诐 诪谉 讛讻诇诇 讗讬 谞诪讬 诪砖讜诐 讚诪讞讝讬 讻砖转讬 专砖讜讬讜转 讻诇讜诪专 讗诇讛讬诐 讟讜讘讬诐: 诪驻谞讬 砖注讜砖讛 诪讚讜转讬讜 砖诇 讛拽讘''讛 专讞诪讬诐 讜讛谉 讗讬谞诐 讗诇讗 讙讝讬专讜转: 拽' 诇讛专''专 讗诇讞谞谉 注诇 诪讛 砖讬住讚 讛拽诇讬专 讘拽讚讜砖转' 砖讗谞讜 讗讜诪专讬诐 讘讬讜诐 讘' 砖诇 驻住讞 爪讚拽讜 讗讜转讜 讜讗转 讘谞讜 诇讗 转砖讞讟讜 讘讬讜诐 讗讞讚 讚诪砖诪注 砖专''诇 砖讛拽讘''讛 讞住 注诇 讗讜转讜 讜讗转 讘谞讜 讜讛讜讗 讗讬谞讜 讗诇讗 讙讝讬专讛: 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐. 拽砖讛 讚讛讗 讘驻专拽 讗诇讜 谞注专讜转 (讻转讜讘讜转 讚祝 诇. 讜砖诐) 讗诪专讬谞谉 讛讻诇 讘讬讚讬 砖诪讬诐 讞讜抓 诪爪谞讬诐 讜驻讞讬诐 讜谞专讗讛 讚讛讻讗 诪讬讬专讬 讘转讜诇讚讜转 讛讗讚诐 讗诐 讬讛讬讛 讞讻诐 讗讜 讟驻砖 注谞讬 讗讜 注砖讬专 讙讘讜专 讗讜 讞诇砖. 讚讛讻诇 谞讙讝专 注诇讬讜 讞讜抓 诪谉 讛讬专讗讛 讻讚讻转讬讘 讗诇 讬转讛诇诇 注砖讬专 讘注砖专讜 讜讛讙讘讜专 讘讙讘讜专转讜 讻讬 讗诐 讘讝讗转 讬转讛诇诇 讛诪转讛诇诇 讛砖讻诇 讜讬讚讜注 讗讜转讬 (讬专诪讬讛 讟) 讜讛转诐 诪讬讬专讬 讘诪讗讜专注讜转 讛讗讚诐 讛注转讬讚讜转 诇讘讗 讗诇讬讜 讗讞专 砖谞讜诇讚 砖讙诐 讛诐 讘讬讚讬 砖诪讬诐 讞讜抓 诪爪谞讬诐 讜驻讞讬诐 驻讬专讜砖 讛拽讜专 讜讛讞讜诐 讜诇讗 拽砖讛 诪讛讗 讚讻转讬讘 诇驻谞讬 拽专转讜 诪讬 讬注诪讜讚 (转讛诇讬诐 拽诪讝) 讚讛''驻 讗诐 讬砖诇讞谞讛 讘驻注诐 讗讞转 讻讚讻转讬讘 讘专讗砖 讛驻住讜拽 诪砖诇讬讱 拽专讞讜 讻驻转讬诐 讜讙诐 诇讗 拽砖讛 诪讛讗 讚讻转讬讘 讜讗讬谉 谞住转专 诪讞诪转讜 (砖诐 讬讟) 讚讛讛讬讗 讘注讜讘专讬 讚专讻讬诐 讛讜讗 讚拽讗诪专 讗讘诇 讻诇 讝诪谉 砖讛讜讗 讘讘讬转讜 讜讚讗讬 讬讻讜诇 讛讜讗 诇讬谞爪诇 诪诪谞讜: 讗讬谉 诪驻讟讬专讬谉 讘诪专讻讘讛 讜专讘讬 讬讛讜讚讛 诪转讬专. 讜拽讬讬诪讗 诇谉 讻专' 讬讛讜讚讛:





专讘讬谞讜 讞谞谞讗诇

讗"专 讞谞讬谞讗 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 砖谞讗诪专 诪讛 讛' 讗诇讛讬讱 砖讜讗诇 诪注诪讱 讜讙讜'. 讜讻讬 砖讜讗诇 讗讚诐 讚讘专 砖讗讬谞讜 讘专砖讜转讜 讗诇讗 诪讬讻谉 专讗讬讛 砖讬专讗转 砖诪讬诐 讘讬讚讜 砖诇 讗讚诐 讛讬讗.



驻讬' 讗专讝驻转讗 讚谞驻讞讬 拽讜专谞住 砖诇 谞驻讞讬诐.



讛诪讻谞讛 讘注专讬讜转. 讻诇讜诪专 讛拽讜专讗 讛驻住讬拽 注专讜转 讗讘讬讜 讜讗诪讜 诇讗 讬讙诇讛 注专讜转 讗讘讬讱 讜注专讜转 讗诪讱 讻讚讻转讘 拽专讗 讜讻谉 讻诇 注专讬讜转 诪砖转拽讬谉 讗讜转讜 讜讗讜诪专 诇讜 拽专讜讗 讛驻住讜拽 讻诪讜 砖讻转讘 讜讻讬 讗转讛 诪讘专专 诪讬诇讬谉 诪讛 砖诇讗 讘讬专专 诪砖讛 专讘讬谞讜 讘专讜讛"拽.



诪注砖讛 专讗讜讘谉 谞拽专讗 讜诇讗 诪讬转专讙诐 注讚 拽诇诇讜转 讜讘专讻讜转 谞讬拽专讬谉 讜诪转专讙诪讬谉.





专砖讘"讗

诪转谞讬': 讜讗讬谉 诪驻讟讬专讬谉 讘诪专讻讘讛,  讜专讘讬 讬讛讜讚讛 诪转讬专. 讜拽讬讬诪讗 诇谉 讻专讘讬 讬讛讜讚讛 讘驻专拽讗 讘转专讗 (诇拽诪谉 诪讙讬诇讛 诇讗, 讗). 讜讻谉  讗谞讜 注讜砖讬谉.





专讬讟讘"讗

讛讛讜讗 讚谞讞讬转 拽诪讬讛 讚专' 讞谞讬谞讗 讜讗诪专 讛讗诇 讛讙讚讜诇 讜讻讜' 注讚 诪砖诇 诇诪诇讱 砖讛讬讜 诇讜 讗诇祝 讗诇驻讬诐 砖诇 讝讛讘 讜讛讬讜 诪拽诇住讬谉 讘砖诇 讻住祝 讝讛 专讗讬讛 砖讗讬谉 讙谞讜转讜 砖诇 砖"爪 讝讛 诇驻讬 砖诇讗 住讬讬诐 砖讗"讻 讛诇"诇 诇诪诇讱 砖讛讬讛 诇讜 讗诇祝 讗诇驻讬' 砖诇 讝讛讘 讜讛讬讜 诪拽诇住讬谉 讗讜转讜 讘转"拽 砖诇 讝讛讘 讗诇讗 讛讙谞讜转 砖讗讬谉 砖讘讞讜转 讗诇讜 砖诇 讻"讜 砖讛诐 注谞讬谞讬诐 讙讜驻谞讬讬诐 诪诪讬谉 砖讘讞讜 砖诇 讛讘"讛 讻诪诇讱 砖讚讬谞专讬讜 讝讛讘 讜诪拽诇住讬谉 讗讜转讜 讘砖诇 讻住祝 讜讻诪讜 砖驻讬专砖 讛专诪讘"谉 讝"诇:



讗"专 讝讬专讗 讻诇 讛讗讜诪专 砖诪注 砖诪注 讻讗讜诪专 转专讬 诪讜讚讬诐 讚诪讬 讜诪砖转拽讬谉 讗讜转讜 讜讗讜拽讬诪谞讗 讘讚讗诪专 驻住讜拽讗 驻住讜拽讗 讜讻讜驻诇讛 讗讘诇 讗诪专 诪诇转讗 诪诇转讗 讜转谞讬讛 诪讙讜谞讛 讗讘诇 讗讬谉 诪砖转拽讬谉 讗讜转讜 讜讗讬转 讚诪驻专砖讬 讗讬驻讻讗 讜讝讛 讬讜转专 谞讻讜谉 诪讬讛讜 讗诪专 讘讬专讜砖诇诪讬 讚讚讜拽讗 讘砖"爪 讗讘诇 讘讬讞讬讚 诇讬转 诇谉 讘讛 讜讞讜讝专 讜讗讜诪专 讻诪讛 驻注诪讬诐 注讚 砖讬讻讜讬谉 诪"诪 讻诇 砖讗讬驻砖专 诇讻讜讬谉 讘砖注讛 讗' 讛讚讜专 诇讜 讬讜转专:



诪注砖讛 谞拽专讗 讜讻讜' 讻讜诇讗 诪转谞讬' 诪驻专砖 讘讙诪' 讜拽讬"诇 讻专"讬 讚砖专讬 诇讛驻讟讬专 讘诪专讻讘讛 讜诪谞讛讙讗 讻讜讜转讬讛 讜诇讬转 讛诇讻转讗 讻专' 讗诇讬注讝专:





讛诪讗讬专讬

讛诪砖谞讛 讛砖诪讬谞讬转 讛讗讜诪专 讬讘专讻讜讱 讟讜讘讬诐 讜讻讜' 讛讻讜谞讛 讘讛 讻砖诇驻谞讬讛 诇讘讗专 砖爪专讬讱 讛讗讚诐 诇讛讝讛专 讘转驻诇转讜 讜诇砖诪讜专 驻转讞讬 驻讬讜 诪砖讙讬讗讛 讜讗诪专 注诇 讛讗讜诪专 讬讘专讻讜讱 讟讜讘讬诐 砖讛讜讗 讚专讱 诪讬谞讜转 讜驻专砖讜讛 讛诪驻专砖讬诐 讘讛专讘讛 驻谞讬诐 诪讛诐 砖驻专砖讜 注诇 讘专讻转 讛诪讝讜谉 讜驻讬专砖讜 讘诪诇转 讟讜讘讬诐 砖讘注讬诐 讻注谞讬谉 讜谞砖讘注 诇讞诐 讜谞讛讬讛 讟讜讘讬诐 讜诪讻讜讬谉 诇讜诪专 砖注诇 讛砖讘注讬诐 诇讘专讱 注诇 讛诪讝讜谉 讚讻转讬讘 讜砖讘注转 讜讘专讻转 讜讗诪专 砖讝讛 讚专讱 讛诪讬谞讬诐 砖讗讬谉 诪讗诪讬谞讬诐 讘讚讘专讬 拽讘诇讛 讜讻诪讜 砖讗诪专讜 讜讛诐 讚拽讚拽讜 注诇 注爪诪谉 讻讝讬转 讜讻讘讬爪讛 讜讗讬谉 讛驻讬专讜砖 谞专讗讛 诇讬 砖诇讗 谞转讻讜讬谉 注讻砖讜 讗诇讗 讘注谞讬谞讬 转驻诇讛 讜讬诇诪讚 讚讘专 诪注谞讬谞讜 讜讗驻砖专 诇驻专砖 诇砖讬讟讛 讝讜 砖诪诇转 讟讜讘讬诐 专讜诪讝转 注诇 讛砖诇讜讬诐 讜讛砖拽讟讬诐 谞拽讬讬诐 诪砖讘讟 讛讚讗讙讜转 讜诪爪注专 讛讗谞讞讜转 讻注谞讬谉 讜谞讛讬讛 讟讜讘讬诐 砖讛讝讻专谞讜 讜讛讜讗 诪讻讜讬谉 诇讜诪专 讬讘专讻讜讱 讗讜转诐 砖讛谞讞诇转 诇讛诐 讘讻讚讬 诇讘专讻讱 讗讘诇 讛注谞讬讬诐 砖讻诇 注谞讬谞讬讛诐 讘讚讗讙讛 讜砖诪诪讜谉 讘诪讛 讬讘专讻讜讱 讜讝讛 讚专讱 讛诪讬谞讜转 讜讻谉 讬"诪 讬讘专讻讜讱 讟讜讘讬诐 讛爪讚讬拽讬诐 讗讘诇 讛专砖注讬诐 诇讗 转讻谞住 转驻诇转诐 诇驻谞讬讱 讜讛讜讗 讗讬谞讜 诪讗诪讬谉 砖讛拽讘"讛 讞驻抓 讘转砖讜讘转谉 砖诇 专砖注讬诐 讜讗诐 讚讜讚 讗诪专 讜讞住讬讚讬讱 讬讘专讻讜讻讛 讛专讬 爪讬专祝 注诪讜 讬讜讚讜讱 讬讬' 讻诇 诪注砖讬讱 讜讙讗讜谞讬 讛专讗砖讜谞讬诐 驻讬专砖讜 讘讜 砖注谞讬谉 讟讜讘讬诐 专讜诪讝 注诇 讛诪诇讗讻讬诐 讜讗讜诪专 诇讞讘讬专讜 讬讘专讻讜讱 讟讜讘讬诐 讜讛专讬 讛注谞讬谉 讻砖转讬 专砖讜讬讜转 讜讬专讗讛 诇讬 讘驻讬专讜砖 讚讘专 讝讛 注诇 砖讬讟讛 讝讜 专"诇 诪讛 砖讛讜讗 拽讜专讗 讟讜讘讬诐 讛砖诇诪讬诐 讜讛谞拽讬讬诐 诪讻诇 讚讜驻讬 专"诇 讛砖讻诇讬诐 讛谞驻专讚讬诐 讜砖讗专 讛讘专讬讜转 讛注诇讬讜谞讜转 砖讝讛 诪讻讜讬谉 诇讜诪专 砖讬讘专讻讜讛讜 讛诐 砖诪拽讘诇讬诐 转讻诇讬转 讛转讜注诇转 讘讛砖讙讞转讜 讛转讚讬专讛 注诇讬讛诐 讜讬专讗讛 诪讚讘专讬讜 讻讗诇讜 讗讬谉 讛砖讙讞转讜 谞砖驻注转 讘转讞转讜谞讬诐 讗讜 砖诪讗 讻讜讜谞转讜 诇讬讞住 诪诪砖诇讛 诇注诇讬讜谞讬诐:



注诇 拽谉 爪驻讜专 讜讻讜' 砖讗诪专 讻砖诐 砖讛讙讬注讜 专讞诪讬讱 注诇 拽谉 爪驻讜专 砖诇讗 诇讬拽讞 讛讗诐 注诇 讛讘谞讬诐 讻讱 转专讞诐 注诇讬谞讜 诪砖转拽讬谉 讗讜转讜 讜谞专讗讛 诇讬 诪驻谞讬 砖讛讜讗 诪讬讞讚 讛砖讙讞讛 驻专讟讬转 讘讘注诇讬 讞讬讬诐 讜讻讘专 讗诪专 [讛谞讘讬讗] 讻诪转专注诐 讜转注砖讛 讗讚诐 讻讚讙讬 讛讬诐 讛讜专讛 砖讗讬谉 讛砖讙讞讛 驻专讟讬转 讘讘注诇讬 讞讬讬诐 专拽 注诇 讛讗讚诐 诇讘讚 讜讘讙诪专讗 谞讞诇拽讜 讘讟注诐 讛讚讘专 讜谞讗诪专讜 讘讛 砖谞讬 讟注诪讬诐 讛讗讞讚 诪驻谞讬 砖讛讜讗 诪讟讬诇 拽谞讗讛 讘诪注砖讛 讘专讗砖讬转 讜讝讛 讗爪诇讬 专诪讝 诇诪讛 砖讘讗专转讬 讜讛拽谞讗讛 转住讜专 讘讛讬讜转 讻诇 讚讘专 诪讜砖讙讞 讻驻讬 讛专讗讜讬 讜讛讗讞专 讗诪专 砖讗讬谉 诪讚讜转讬讜 砖诇 讛拽讚讜砖 讘专讜讱 讛讜讗 专讞诪讬诐 讗诇讗 讙讝专讜转 讜讝讛 谞专讗讛 讻谞诪砖讱 诇讚注转 讛讗讜诪专 砖驻注讜诇讜转讬讜 讬转讘专讱 谞诪砖讻讜转 讗讞专 讛专爪讜谉 讜讛讜讗 讚注转 讬讞讬讚 讜诪"诪 讗驻砖专 诇驻专砖讜 砖讗讬谉 讛讻讜谞讛 诇专讞诐 注诇 拽谉 爪驻讜专 砖讗诐 讻谉 诇讗 讛转讬专 诇谞讜 讛砖讞讬讟讛 讗诇讗 砖讛讬讗 讙讝专讛 诪讜讟诇转 注诇 讛讗讚诐 诇讛拽谞讜转讜 诪讚讛 讟讜讘讛 注诇 讚专讱 诪讛 砖讗诪专讜 讘讚专砖 诪讛 讗讬讻驻转 诇讜 诇讛拽讘"讛 讘讬谉 砖讜讞讟 诪谉 讛爪讜讗专 诇砖讜讞讟 诪谉 讛注讜专祝 讗诇讗 讻讚讬 诇爪专祝 讘讛诐 讗转 讛讘专讬讜转:



注诇 讟讜讘 讬讝讻专 砖诪讱 讻诇讜诪专 讛讗 注诇 专注 诇讗 讬讝讻专 砖讗讬谉 讘专注 讻讚讬 诇讛诇诇讜 讜讛讜讗 讗讬谞讜 讬讜讚注 砖讻砖诐 砖讗讚诐 讞讬讬讘 诇讘专讱 注诇 讛讟讜讘讛 讻讱 讞讬讬讘 诇讘专讱 注诇 讛专注讛 诪讜讚讬诐 诪讜讚讬诐 砖讛讜讗 诪拽讜诐 讛讜讚讗讛 讜讞讝拽讛 注诇 讻诇 讗讚诐 诇讻讜讬谉 讘讜 讜讝讛 讛讜专讛 讘注爪诪讜 砖诇讘讜 谞讜讟讛 诇砖转讬 专砖讜讬讜转 注诐 诪讛 砖讛讬讜 讛专讘讛 讘讝诪谞诐 讟讜注讬诐 讘讻讱:



讝讛讜 讘讬讗讜专 讛诪砖谞讛 讜讻讜诇讛 讛诇讻讛 讜驻讬' 讘讙诪' 注诇讬讛 砖讗诐 讗诪专 砖诪注 砖诪注 讗诐 讻驻诇 转讬讘讛 转讬讘讛 讙诪讙讜诐 诇砖讜谉 讛讜讗 讜讗讬谉 诇砖转拽讜 讗注"驻 砖讛讜讗 诪讙讜谞讛 讗讘诇 讗诐 讗诪专 讛驻住讜拽 讻诇讜 讜讻驻诇讜 讗祝 讘讝讜 讬砖 讘讜 讻讚讬 诇讞砖讚讜 讜诪砖转拽讬谉 讗讜转讜 讜谞专讗讬谉 讛讚讘专讬诐 讚讜讜拽讗 讘砖诇讬讞 爪讘讜专 砖讛讜讗 诪爪讜讬 诇讻讜讬谉 讘讬讜转专 讜注诇讬讜 讗诪专讜 诪讞讬谞谉 诇讬讛 讘诪专讝驻转讗 讚谞驻讞讗 注讚 讚诪讻讜讬谉 讚注转讬讛 讗讘诇 讬讞讬讚 诇讗 砖诪讗 诪讞诪转 砖诇讗 讻讬讜谉 讛讜讗 砖讻诇 砖诇讗 讻讬讜谉 讘驻住讜拽 专讗砖讜谉 爪专讬讱 诇讞讝讜专 诇讚注转谞讜 讻诪讜 砖讻转讘谞讜 讘砖谞讬 砖诇 讘专讻讜转 讗讘诇 讗诐 讛讬' 讻讜驻诇 诪砖诐 讜讗讬诇讱 驻住讜拽 驻住讜拽 讗祝 讘讬讞讬讚 讬砖 讘讜 诪拽讜诐 讞砖讚 砖讛专讬 讗讬谞讜 爪专讬讱 诇讞讝讜专:



讻讘专 讘讗专谞讜 讘驻专拽 砖谞讬 砖讗讬谉 诇讜 诇讗讚诐 诇讛讗专讬讱 讘砖讘讞讬讜 砖诇 讛拽讚讜砖 讘专讜讱 讛讜讗 讬讜转专 诪讚讗讬 砖诪讗 讬讻砖诇 讘讚讘专讬讜 讜讬讘讜讗 诇转讗专讜 讘诪讛 砖讗讬谉 讘讜 诪注砖讛 讘讗讞讚 砖讬专讚 诇驻谞讬 讛转讬讘讛 讜讗诪专 讛讗诇 讛讙讚讜诇 讛讙讘讜专 讜讛谞讜专讗 讛注讝讜讝 讜讛讗讚讬专 讛讬专讗讜讬 讜讛讗诪讬抓 讜砖转拽讜讛讜 讞讻诪讬诐 讜讗诪专讜 诇讜 诪砖诇 诇诪诇讱 砖讛讬讜 诇讜 讗诇祝 讗诇驻讬诐 讚讬谞专讬 讝讛讘 讜拽诇住讜讛讜 讘砖诇 讻住祝 讜讛诇讗 讙谞讗讬 讛讜讗 诇讜 讜讻讘专 谞讜讚注 讘讬讗讜专讜 诪住驻专讬 拽讚诪讜谞讬谞讜 讝"诇:



讛诪砖谞讛 讛转砖讬注讬转 讛诪讻谞讛 讘注专讬讜转 讜讻讜' 讛讻讜谞讛 讘讛 讻砖诇驻谞讬讛 诇讘讗专 砖讬讝讛专 讙"讻 讘讚讘专讬 转讜专讛 砖诇讗 诇讛驻住讬讚 讻讜讜谞转讛 讘讘讬讗讜专讜 讜讗诪专 砖讛诪讻谞讛 讘注专讬讜转 诪砖转拽讬谉 讗讜转讜 讜驻讬' 讘讙诪' 拽诇讜谉 讗讘讬讜 讜拽诇讜谉 讗诪讜 专"诇 砖诪转专讙诐 拽诇谞讗 讚讗讘讜讱 讜拽诇谞讗 讚讗诪讱 讜讻讜讜谞转讜 诇讜诪专 砖诇讗 诇讙诇讜转 砖讜诐 讚讘专 砖讛讜讗 拽诇讜谉 诇讗讘讬讜 讜诇讗诪讜 讜诇讗 诇砖讜谉 注专讜讛 诪诪砖 讜讛专讬 讝讛 诪讞讬讬讘 讻专转 讘诪讝讬讚 讜讞讟讗转 讘砖讜讙讙 诇诪讬 砖讗讬谞讜 诪讞讜讬讘 讘讻讱 讜讻谉 讛诪转专讙诐 诪讝专注讱 诇讗 转转谉 诇讛注讘讬专 诇诪讜诇讱 诪讝专注讱 诇讗 转转谉 诇讗注讘专讗 诇讗专诪讬讜转讗 讻诇讜诪专 砖诇讗 诇讘讗 注诇 讛讙讜讬讛 砖诪讗 讬讜诇讬讚 诪诪谞讛 讘谉 诇注"讝 讜讛专讬 讛讜讗 诪讞讬讬讘 诇讘讜注诇 讗专诪讬转 诪讬转转 讘"讚 讘诪讝讬讚 讜讞讟讗转 讘砖讜讙讙 讘讻诇 讗诇讜 诪砖转拽讬谉 讗讜转讜 讘谞讝讬驻讛:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讘讙诪专讗 讚讘专:



讛诪砖谞讛 讛注砖讬专讬转 讜讛讻讜讜谞讛 讘讛 诇讘讗专 讘讛 讗讬讝讜 驻专砖讛 讗谞讜 讞讜砖砖讬谉 讘讛 砖诇讗 诇驻专住诪讛 讜讗讬讝讜 讗讬谉 讞讜砖砖讬谉 讘讛 讜讗诪专 砖诪注砖讛 专讗讜讘谉 讜讛讜讗 注谞讬谉 讜讬砖讻讘 讗转 讘诇讛讛 讜讙讜' 谞拽专讗 讜诇讗 诪转专讙诐 砖诇讗 讬讚注讜 讛讻诇 讘住专讞讜谞讜 讜讬砖 讙讜专住讬谉 谞拽专讗 讜诪转专讙诐 讜注谞讬谉 诪转专讙诐 专"诇 讘讘讬转 讛讻谞住转 砖讛讜讗 讛驻专住讜诐 讛讙讚讜诇 讛讗 讻诇 讗讞讚 讘讘讬转讜 讗讬谉 诇讱 讚讘专 砖讗讬谞讜 诪转专讙诐 诪注砖讛 讬讛讜讚讛 讜转诪专 谞拽专讗 讜诪转专讙诐 砖讗讬谉 讻讗谉 讙谞讗讬 诇讗讞讚 诪讛诐 讜诇讗 注讜讚 讗诇讗 砖砖讘讞 讛讜讗 诇讜 注诇 诪讛 砖讛讜讚讛 诪注砖讛 讛注讙诇 讛专讗砖讜谉 讜讛讜讗 诪讜讬专讗 讛注诐 讻讬 讘讜砖砖 诪砖讛 注讚 讜讬讗诪专 诪砖讛 诇讗讛专谉 诪讛 注砖讛 诇讱 讜讙讜' 谞拽专讗 讜诪转专讙诐 讜讗讬谉 讞讜砖砖讬谉 诇讻讘讜讚谉 砖诇 讬砖专讗诇 讗讚专讘讛 专讗讜讬 砖谞讘讬讬砖 注爪诪谞讜 讘讻讱 讜谞讞讝讜专 诇诪讜讟讘 诪注砖讛 注讙诇 砖谞讬 讜讛讜讗 诪讛 砖住讬驻专 讗讛专谉 诇诪砖讛 诪谉 讜讬讗诪专 讗讛专谉 注讚 诇砖诪爪讛 讘拽诪讛诐 讗讬谞讜 诪转专讙诐 诪驻谞讬 讻讘讜讚 讗讛专谉 讜讬砖 砖诪讜住讬驻讬谉 讘讚讬谉 讝讛 驻住讜拽 讜讬讙祝 讬讬' 讗转 讛注诐 注诇 讗砖专 注砖讜 讗转 讛注讙诇 讗砖专 注砖讛 讗讛专谉 讘专讻转 讻讛谞讬诐 诇讗 诪转专讙诐 驻讬' 讘讙诪' 诪砖讜诐 讬砖讗 砖诇讗 讬讘讜讗讜 诇讜诪专 砖讬砖 诇驻谞讬讜 诪砖讜讗 驻谞讬诐 诪注砖讛 讚讜讚 讜讗诪谞讜谉 诇讗 诪转专讙诐 诪驻谞讬 讻讘讜讚 讚讜讚 讜讘讙诪专讗 讗诪专讜 诪注砖讛 讗诪谞讜谉 谞拽专讗 讜诪转专讙诐 讜诪转专抓 讻讗谉 讘讗诪谞讜谉 讘谉 讚讜讚 讻讗谉 讘讗诪谞讜谉 住转诐 讗讬谉 诪驻讟讬专讬谉 讘诪专讻讘讛 诪讞砖砖 讙诇讜讬 住讜讚 讜专' 诪转讬专 讜讛诇讻讛 讻讚讘专讬讜 讜专' 讗诇讬注讝专 讗讜诪专 讗讬谉 诪驻讟讬专讬谉 讘讛讜讚注 诪驻谞讬 讻讘讜讚 讬砖专讗诇 讜讗讬谉 讛诇讻讛 讻讚讘专讬讜:



讝讛讜 讘讬讗讜专 讛诪砖谞讛 讜诪讛 砖谞转讞讚砖 注诇讬讛 讘讙诪专讗 讻讱 讛讜讗 诪注砖讛 讘专讗砖讬转 谞拽专讗 讜诪转专讙诐 讜诇讗 谞讞讜砖 砖诪讗 讬讘讜讗讜 诇砖讗讜诇 诪讛 诇诪注诇讛 讜讻讜':





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 诪驻谞讬 砖注讜砖讛 诪讚讜转讬讜 讻讜' 讚诪砖诪注 砖专"诇 砖讛拽讘"讛 讞住 讻讜' 讜讛讜讗 讗讬谞讜 讗诇讗 讙讝讬专讛 注讻"诇 讗讬谉 驻讬专讜砖诐 诪讜讻专讞 讻谉 讜注讬讬谉 讘驻讬专讜砖 讛诪讞讝讜专 砖诪驻专砖 诇讛 讘注"讗 讜转讜 诇讗 诪讬讚讬 讗讘诇 讘转"讬 拽砖讛 讘驻' 讗诪讜专 讘驻住讜拽 砖讜专 讗讜 砖讛 讗讜转讜 讜讗转 讘谞讜 讜讙讜' 注诪讬 讘谞讬 讬砖专讗诇 讛讬讻诪讗 讚讗讘讜谞谉 专讞诪谉 讘砖诪讬讗 讻谉 转讛讜讜谉 专讞诪谞讬谉 讻讜' 注"砖 讜讬讜转专 拽砖讛 诪讝讛 砖讘驻专砖转 讗讞专讬 讘驻住讜拽 讜诪讝专注讱 诇讗 转转谉 诇讛注讘讬专 诇诪讜诇讱 驻讬专讜砖 讘转"讬 讜诪讝专注讱 诇讗 转转谉 讘转砖诪讬砖转' 诇爪讚 讘转 注诪诪讬谉 诇诪注讘专' 诇驻讜诇讞谞讗 讜讙讜' 砖讝讛 讛驻讱 诪砖谞转讬谞讜 讘砖诪注转讬谉 讚拽转谞讬 讚诪讗谉 讚诪驻专砖 诇讛 讛讻讬 诪砖转拽讬谉 讗讜转讜 讘谞讝讬驻讛 讜讘注专讜讱 讘注专讱 讗专诐 讬转讬讬砖讘 讛转专讙讜诐 诇驻讬专讜砖讜 讜注"砖:





诪讛专砖"讗 - 讞讬讚讜砖讬 讗讙讚讜转

诪驻谞讬 砖注讜砖讛 诪讚讜转讬讜 砖诇 讛拽讘"讛 专讞诪讬诐 讻讜'. 注讬讬谉 讘转讜住' 讜诪讛 砖讬砖 诇讚拽讚拽 讘讝讛 注讬讬谉 讘讞讬讚讜砖讬 讛诇讻讜转:


转谞讗 讻讜' 讘讬砖专讗诇 讛讘讗 注诇 讛谞讻专讬转 讻讜' 讛讻转讜讘 诪讚讘专. 诇驻专砖"讬 谞专讗讛 讚讘讗 转谞讗 讚讘讬 专"讬 诇驻专砖 讛诪转谞讬转讬谉 讚诪砖转拽讬谉 讗讜转讜 诪诇讜诪专 讻谉 讚讛讻转讜讘 诪讚讘专 讘讬砖专讗诇 讛讘讗 讻讜' 讗诇讗 讚讛讻转讜讘 诪讚讘专 讘诪注讘讬专 讘谞讜 讘讗砖 讗讘诇 诪讚讘专讬 讛注专讜讱 讘注专讱 讗专诐 谞专讗讛 讚讘讗 转谞讗 讚讘讬 专"讬 诇讜诪专 讚拽讜砖讟讗 讛讜讗 讚讛讻转讜讘 诪讚讘专 讘讬砖专讗诇 讛讘讗 注诇 讛谞讻专讬转 讻讜' 讜诪转谞讬' 讚拽转谞讬 诪砖转拽讬谉 讗讜转讜 讛讬讬谞讜 讚讗讜诪专 讚讛讻转讜讘 讗讬谞讜 诪讚讘专 讗诇讗 讘讗专诪讬讬诐 砖诪注讘讬专讬谉 讝专注诐 诇诪讜诇讱 讜注"砖 讜诇讚讘专讬讜 讬转讬讬砖讘 讚讘专讬 讛转"讬 砖讛讜讗 驻讬' 讛诪拽专讗 诇讗 转转谉 讘转砖诪讬砖转讗 诇爪讚 讘转 注诪诪讬谉 讻讜' 注"砖:


诪注砖讛 讘专讗砖讬转 讻讜' 注驻专砖"讬. 讜讗诪专讬谞谉 讘诪住讻转 讞讙讬讙讛 讛诪住转讻诇 讘讚' 讚讘专讬诐 讻讜' 讟注诪讗 讗讬谉 专爪讜谞讜 砖诇 诪诇讱 砖讬讝讻讬专讜 砖诪讜 注诇 讛讗砖驻讛 讻讜' 注"砖. 讗讬谉 讝讛 诪讚讜拽讚拽 讚讗讬谉 讝讛 讟注诐 讗诇讗 诪讛 诇驻谞讬诐 讜注"砖:





专砖"砖

讙诪专讗 转谞讗 讚讘讬 专"讬 讘讬砖专讗诇 讻讜'. 注转讜讬"讟 诪讛 砖讛讘讬讗 讘砖诐 讛注专讜讱 讗诪谞诐 讘讬专讜砖诇诪讬 讛讙讬' 讙诐 讘转讚专"讬 讗专诪讬转 讜谞住转专 驻讬专讜砖讜:



讘诪砖谞讛 专讗"讗 讗"诪 讘讛讜讚注 讗"讬. 讛转讜讬"讟 讛讘讬讗 诪讛诇讘讜砖 讚讛讟注诐 讛讜讗 诪砖讜诐 讚讻转讬讘 砖诐 讗讘讬讱 讛讗诪讜专讬 讻讜' 注"砖 讜诇"谞 住诪讱 诇驻讬专讜砖讜 诪讛讗 讚讗讬转讗 讘住谞讛讚专讬谉 (诪讚 讘) 讘砖注讛 讻讜' 讗讘讬讱 讛讗诪讜专讬 讻讜' 讗诪专讛 讻讜' 专讘砖"注 讻讜' 讜住讜讚 讗讞专 讗诇 转讙诇 讜讛拽讘"讛 诇讗 讛砖讬讘讛 讻诇讜诐:



讙诪专讗 讜讬砖 诇讗 谞拽专讬谉 讜诇"诪. 讛讙专"讗 讝"诇 诪讞"讝 讜注诪砖"讻 讘诪讛讚讜专讜转 诇住' 谞转"注 (讚祝 拽讬讙 讘) 诇拽讬讬诐 讛讙讬' 讘讚专讱 谞讻讜谉 讘住"讚:



专砖"讬 讚"讛 讛诪讻谞讛 讘注专讬讜转. 讘专注转讬 讘专注转诐 讛诇"诇 讻讜'. 注讬' 诪谞"砖 砖诐:



讘讗"讚 讜讬诪讬专讜 讗转 讻讘讜讚诐 讻讘讜讚讜 讛诇"诇. 讻"谞 讚爪"诇:



专砖"讬 讚"讛 讜诪注砖讛 注讙诇 讛专讗砖讜谉. 注讚 讜讗砖诇讬讻讛讜 讘讗砖. 注"讻 讟"住 讬砖 讻讗谉 讚诇拽诪谉 讗讬转讗 讗讬讝讛 诪注砖讛 注讙诇 讛砖谞讬 诪谉 讜讬讗诪专 诪砖讛 讻讜':



转讚"讛 讛讻诇. 讻讚讻转讬讘 讜讗诇 讬转讛诇诇 讞讻诐 讘讞讻诪转讜 讻讜' 讛讙讘讜专 讘讙讘讜专转讜 讻讜' 注砖讬专 讘注砖专讜 讻讬 讗诐 讻讜'. 讻爪"诇:



转讚"讛 讗讬谉 诪驻讟讬专讬谉. 讜拽讬"诇 讻专"讬. 注讬' 诇拽诪谉 (诇讗) 讘讙诪专讗:





讘谞讬讛讜

讬值砖讈 谞执拽职专指讗执讬诐 讜职诇止讗 诪执转旨址专职讙旨职诪执讬谉. 讬值砖讈 谞执拽职专指讗执讬谉 讜旨诪执转旨址专职讙旨职诪执讬谉. 讜职讬值砖讈 诇止讗 谞执拽职专指讗执讬谉 讜职诇止讗 诪执转旨址专职讙旨职诪执讬谉. 拽砖讗 诇诪讛 诇讬讛 诇讛讜讚讬注 注诇 讛谞拽专讗讬谉 讜讻讬 住诇拽讗 讚注转讱 讚讬讚诇讙 注谞讬谉 讗讞讚? 讚讛讗 讗驻讬诇讜 讗讜转 讗讞讚 讗诐 讚诇讙 诇讗 讬爪讗 讬讚讬 讞讜讘转讜 讜讻诇 砖讻谉 注谞讬谉 讗讞讚 讜讛讜讛 诇讬讛 诇诪讬诪专 讬值砖讈诪执转旨址专职讙旨职诪执讬谉 讜职讬值砖讈 讗值讬谉 诪执转旨址专职讙旨职诪执讬谉?
讜谞专讗讛 诇讬 讚讘讗 诇诇诪讚谞讜 砖诇讗 转讞砖讜讘 砖爪专讬讱 诇拽专讜转 注谞讬谞讬诐 讗诇讜 砖诇 诇讜讟 讜砖诇 转诪专 讜讬讛讜讚讛 讜讻讬讜爪讗 驻住拽讬 驻住拽讬 诇砖诇砖讛 讜讗专讘注讛 注讜诇讬谉 讜诇讗 讬拽专讗 讻诇 讛注谞讬谉 讻讜诇讜 诇注讜诇讛 讗讞讚 讻讚讬 砖诇讗 讬讛讬讛 谞讬讻专 讛讚讘专 讻诇 讻讱, 诇讻谉 讗诪专 讬砖 谞拽专讗讬谉 驻住讜拽讬 讛注谞讬谉 讻讜诇讜 讘讘转 讗讞转 讗讱 诇讗 诪转专讙诪讬谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讙谞讗讬 讛讜讗 诇讜. 注讬讬谉 诇注讬诇 讚祝 讬讞 注"讗:


转讜住' 讚"讛 诪驻谞讬. 砖讬住讚 讛拽诇讬专 注讬讬谉 讞讙讬讙讛 讚祝 讬讙 注"讗 转讜住' 讚"讛 讜专讙诇讬 讛讞讬讜转:





驻谞讬 讬讛讜砖注

讛讛讜讗 讚谞讞讬转 诇拽诪讬讛 讚专讘讬 讞谞讬谞讗 讗诪专 讛讗诇 讛讙讚讜诇 讜讻讜' 讛讗讚讬专 讜讛讞讝拽 讜讻讜' 讗"诇 住讬讬诪转讬谞讛讜 诇砖讘讞讬讛 讚诪专讗 讜讻讜' 诪砖诇 诇讗讚诐 讜讻讜' 讻讘专 讛讗专讻转讬 讘讝讛 讘驻' 讗讬谉 注讜诪讚讬谉 (讘专讻讜转 讚祝 诇"讙) 讘讬砖讜讘 注谞讬谉 讛诪砖诇 讜讙诐 诇砖讜谉 讛专讗"砖 诇讚讬谞讗 注"砖:


讘谞讬 讛注讬专 驻专拽 专讘讬注讬


讘诪砖谞讛 讘谞讬 讛注讬专 砖诪讻专讜 专讞讜讘讛 砖诇 注讬专 诇讜拽讞讬谉 讘讚诪讬讛 讘讛讻"谞 住驻专讬诐 诇讜拽讞讬谉 转讜专讛 讗讘诇 诪讻专讜 转讜专讛 诇讗 讬拽讞讜 住驻专讬诐 讜讻讜' 注讚 住讜祝 讛诪砖谞讛. 讜讻转讘 讘注诇 讛诪讗讜专 讘砖诐 专讘讬' 讗驻专讬诐 讝"诇 讜讛讘讬讗讜 讙"讻 讛专"谉 讝"诇 讘讞讬讚讜砖讬讜 讚讻讜诇讛 诪转谞讬转讬谉 拽砖讬讗 专讬砖讗 讗住讬驻讗 讚讘专讬砖讗 诪砖诪注 讚诇注讜诇诐 爪专讬讱 诇注讬诇讜讬 讘拽讚讜砖讛 讜诪砖诪注 讚拽讚讜砖讛 讻讬讜爪讗 讘讛谉 谞诪讬 讗住讜专 讻讚讚讬讬拽 诇拽诪谉 讘讙诪专讗 诇注谞讬谉 住"转 讜讘住讬驻讗 诪砖诪注 讚讚讜拽讗 诇讛讜专讬讚 诪拽讚讜砖讛 讗住讜专 诪砖诪注 讚讻讬讜爪讗 讘讛谉 砖专讬 注"砖 砖转讬专讜爪诐 讘讝讛 谞专讗讛 讚讜讞拽 讜诇讜诇讬 讚讘专讬讛诐 讛讬讛 谞"诇 诇讬讬砖讘 讘注谞讬谉 讗讞专 讚讬砖 诇讞诇拽 讘讬谉 诇讻转讞诇讛 诇讚讬注讘讚 讚讜讚讗讬 诇讻转讞诇讛 爪专讬讱 诇讗讛讚讜专讬 诇讛注诇讜转 讘拽讚讜砖讛 讛讬讻讗 讚讗驻砖专 讜讘讻讛"讙 讗讬谞讜 专砖讗讬 诇拽谞讜转 讘讚诪讬讛谉 拽讚讜砖讛 讻讬讜爪讗 讘讜 讻讬讜谉 讚讗驻砖专 诇讛注诇讜转 讘拽讚讜砖讛 诪砖讗"讻 讘住讬驻讗 砖驻讬专 诪爪讬 讗讬讬专讬 讛讬讻讗 讚诇讗 讗驻砖专 诇讛注诇讜转 讛讚诪讬诐 讘拽讚讜砖讛 诇讗诇转专 讻讙讜谉 砖讗讜转谉 讛讚讘专讬诐 砖讬砖 讘讛谉 注讬诇讜讬 拽讚讜砖讛 讗讬谉 诪爪讜讬讬谉 诇驻谞讬讜 讗讜 砖讗讬谉 爪专讬讱 诇讛谉 讻诇诇 讜讘讻讛"讙 谞专讗讛 讚讜讚讗讬 讟驻讬 注讚讬祝 诇拽谞讜转 拽讚讜砖讛 讗讞专转 讻讬讜爪讗 讘讜 讻讬 讛讬讻讬 讚诇讗 诇讬转讜 诇讬讚讬 转拽诇讛 诇讛砖转诪砖 讘讗讜转谉 讛讚诪讬诐 注讚 砖讬讝讚诪谉 诇讜 诇拽谞讜转 讚讘专 砖讬砖 讘讜 注讬诇讜讬 拽讚讜砖讛 讗讘诇 诪"诪 诇讛讜专讬讚 诪拽讚讜砖转谉 讘讻诇 注谞讬谉 讗住讜专 讜诪讜讟讘 讬讜转专 诇讛谞讬讞谉 注讚 砖讬讝讚诪谉 诇讜 注讬诇讜讬 拽讚讜砖讛 讗讜 注讻"驻 讻讬讜爪讗 讘讜 讻谉 谞"诇 谞讻讜谉 诇讬讬砖讘 诇砖讜谉 讛诪砖谞讛. 讜注讬讬谉 讘讗"讞 住讬诪谉 拽谞"讙 砖讛讟"讝 讜讘注诇 诪讙"讗 诪讞诇拽讬谉 讙"讻 讘讬谉 诇讻转讞诇讛 诇讚讬注讘讚 讘注谞讬谉 讗讞专 讚诇讻转讞讬诇讛 讛讬讬谞讜 砖诇讻转讞讬诇讛 讗住讜专 诇诪讻讜专 讻讚讬 诇拽谞讜转 拽讚讜砖讛 讗讞专转 讻讬讜爪讗 讘讜 讗讘诇 讘讚讬注讘讚 砖讻讘专 诪讻专讜 诪讜转专 诇拽谞讜转 讻讬讜爪讗 讘讜 讜注"砖 讗诇讗 讚讗讻转讬 诇砖讜谉 讛诪砖谞讛 讗讬谞讜 诪转讬讬砖讘 讘讻讱 讜诇驻诪"砖 讗"砖 讟驻讬 讻谞"诇 讜注讬讬谉 注讜讚 讘住诪讜讱:





驻转讞 注讬谞讬诐

讬讘专讻讜讱 讟讜讘讬诐 讜讻讜'. 讬砖 诪驻专砖讬诐 讟讜讘讬诐 砖讘注讬诐 讻诪砖"讛 讜谞砖讘注 诇讞诐 讜谞讛讬讛 讟讜讘讬诐 讜讝讛 讚专讱 诪讬谞讜转 砖讗讬谞讜 讞讬讬讘 诇讘专讱 讘专讻转 讛诪讝讜谉 注讚 砖讬砖讘注. 讗讘诇 讘讬专讜砖诇诪讬 驻讬专砖 讛讟注诐 砖谞专讗讛 诇砖讜诪注 讻砖转讬 专砖讜讬讜转 讻诇讜诪专 讛讟讜讘讬诐 砖讗转讛 诇讛诐 诇讗诇讜讛 诪讻诇诇 砖诇专注讬诐 讬砖 诇讛诐 讗诇讜讛 讗讞专. 讜驻讬专砖讜 讘转讜住' 砖诇讗 谞讗诪专 讻谉 讗诇讗 讻砖讗讜诪专 讘转驻诇转讜 砖讗讜诪专 讘诪拽讜诐 讜讻诇 讛讞讬讬诐 讬讜讚讜讱 讜讻诇 讛讟讜讘讬诐 讬讜讚讜讚 讗讘诇 砖诇讗 讘转驻诇转讜 讗讬谉 讘讻讱 讻诇讜诐 讻讚讻转讬讘 讜讞住讬讚讬讱 讬讘专讻讜讱 讜讻转讬讘 讗讱 爪讚讬拽讬诐 讬讜讚讜 诇砖诪讱. 讜讬"诪 砖讗讜诪专 诇讞讘讬专讜 讬讘专讻讜讱 讟讜讘讬诐 讻注谞讬谉 讬讘专讻讱 讛' 讜讝讛 砖讗讜诪专 讘诇砖讜谉 专讘讬诐 诪砖诪注 砖转讬 专砖讜讬讜转. 讛专讬讟讘"讗. 诇拽讜讟讬 专讘讬谞讜 讘爪诇讗诇:
讜讛专讗"砖 .讘转讜住驻讜转讬讜 讻转讘 讚专"转 讛讬讛 专讙讬诇 诇讻转讜讘 讘讻转讘讬诐 砖诇 专砖讜转 砖砖讜诇讞 诇讘谞讬 讗讚诐 注诇 讻谉 讬讘专讻讜讱 讟讜讘讬诐 注"砖 讜讻讝讛 专讗讬转讬 讗谞讬 讛砖驻诇 讘住' 讛讬砖专 砖诇 专"转 讻"讬 讘讞诇拽 讛转砖讜讘讜转 砖讻转讘 诇砖讜谉 讝讛 诇专讘谞讬诐 砖讛讬讛 诪砖讬讘 诇讛诐 注诇 诪讛 砖砖讗诇讜讛讜:


讜讝讜讛讬 砖讗诪专讜 砖讬讞转 转"讞 爪专讬讻讛 转诇诪讜讚. 讚专"转 讗讙讘 讗专讞讬讛 诇诇诪讚 讬爪讗 讚驻讬专讜砖讗 讚诪转谞讬' 讛讬讬谞讜 讻砖诪讚讘专 诇驻谞讬 讛' 讚讜拽讗 讜诇讗驻讜拽讬 驻讬专讜砖 讗讞专讜谉 砖讻转讘 讛专讬讟讘"讗 讘砖诐 讬砖 诪驻专砖讬诐 讚讙诐 讘讗讜诪专讜 诇讞讘讬专讜 讬砖 拽驻讬讚讗 讻诪砖"诇. 讜专"转 讛讬讛 讻讜转讘 讻谉 讜诇讛讜专讜"转 谞转谉 讚讘讗讜诪专讜 诇讞讘讬专讜 讗讬谉 拽驻讬讚讗 讜驻讬专讜砖讜 砖讬讘专讻讜讛讜 讗谞砖讬诐 爪讚讬拽讬诐:


诪讜讚讬诐 诪讜讚讬诐 诪砖转拽讬谉 讗讜转讜. 讚讜拽讗 讘砖"抓 讗讘诇 讘讬讞讬讚 诇讬转 诇谉 讘讛 讜讞讜讝专 讜拽讜专讗 讻诪讛 驻注诪讬诐 注讚 砖讬讻讜讬谉 诪"诪 讻诇 砖讗驻砖专 砖讬讻讜讬谉 讘驻注诐 讗讞转 讛讚讜专 讛讜讗 诇讜 讬讜转专 讻谉 讗讬转讗 讘讬专讜砖诇诪讬. 讛专讬讟讘"讗. 谞诪讜拽讬 专讘讬谞讜 讘爪诇讗诇. 讜讻谉 讛住讻讬诐 专讘讬谞讜 讛讗专"讬 讝爪"诇 讜拽爪转 讗讞专讜谞讬诐 诇讚讘专讬 讛讬专讜砖诇诪讬 讻诪讜 砖讻转讘转讬 讗谞讬 讘注谞讬讬 讘诪拽讜诪讜. 讜讛砖转讗 讗专讜讜讞谞讗 讚讙诐 讛专讬讟讘"讗 讙讚讜诇 讛诪讜专讬诐 诪住讻讬诐 讛讜诇讱 诇讬专讜砖诇诪讬:


讜诪讝专注讱 诇讗 转转谉 讜讻讜'. 诪讛 砖驻讬专砖 转专讙讜诐 讬讜谞转谉 驻' 讗讞专讬 讛讜讗 讛驻讱 讛砖"住 讜讬转讬砖讘 注诐 驻讬专讜砖 讛注专讜讱 注"砖 讜讚讜拽. 诇拽讜讟讬 诪讛专"讗 驻诇讬祝 讻"讬:


诪驻谞讬 砖注讜砖讛 诪讚讜转讬讜 砖诇 讛拽讘"讛 讜讻讜'. 讛转讜住' 讻转讘讜 砖讛拽砖讛 讛"专 讗诇讞谞谉 爪讚拽讜 讗讜转讜 讜讗转 讘谞讜 诇讗 转砖讞讟讜 讜讻讜' 讜注讬讬谉 诪讛 砖讻转讘转讬 讗谞讬 讘注谞讬讬 讘住驻专讬 讛拽讟谉 讘专讻讬 讬讜住祝 讬"讚 住讬' 讟"讝 讜讘诪讞讝讬拽 讘专讻讛 砖诐:
讜诪"砖 .讛转讜住' 讘拽讚讜砖转讗 砖讗谞讜 讗讜诪专讬诐 讘讬讜诐 讘' 砖诇 驻住讞 讛拽砖讜 诇讬 讚讛转讜住' 讘讞讙讬讙讛 讚祝 讬"讙 讻转讘讜 砖讛拽诇讬专 诇讗 讬住讚 专拽 诇讬讜诐 讗' 砖讛讬讛 讘讗"讬. 讜讗谞讬 讛讚诇 讛砖讘转讬 砖讝讛 讚拽讚拽讜 讛转讜住' 诇讜诪专 砖讗谞讜 讗讜诪专讬诐 讻诇讜诪专 砖讛讜讗 诇讗 讬住讚讛 砖讬讗诪专讜讛 讬讜诐 讘' 专拽 讗谞讜 讗讜诪专讬诐 讘讬讜诐 讘'. 讜讛讗专讻转讬 讗谞讬 讛砖驻诇 讘讝讛 讘住' 讛拽讟谉 讘专讻讬 讬讜住祝 讜诪讞讝讬拽 讘专讻讛 讗专讞 讞讬讬诐 住讬' 拽讬"讘 讘住"讚 注"砖 讘讗讜专讱:

